pythainlp/thai_wikipedia_clean_20230101 huggingface dataset:
บอยกรุปเคป็อป หมายถึงกลุ่มไอดอลชายล้วนของเกาหลีใต้ซึ่งมีสัดส่วนส่วนใหญ่ของอุตสาหกรรมเคป็อป บอยกรุปเกาหลีได้มีส่วนช่วยในการเผยแพร่และส่งเสริมวัฒนธรรมเกาหลีไปทั่วโลกผ่านการแสดงที่โดดเด่นและได้รับความนิยม กลุ่มแรกเริ่มช่วงปลายยุค 90 และต้นยุค 2000 เช่น เอช.โอ.ที,ชินฮวา และ จี.โอ.ดี เป็นกลุ่มที่สร้างรากฐานให้กับบอยกรุปชายล้วนที่ประสบความสำเร็จ และเป็นกลุ่มแรกที่สร้างฮันรยู เวฟ ในปี 2550 เริ่มเกิดรุ่นที่สองขึ้น เช่น บิกแบง,ทงบังชินกี,ซูเปอร์จูเนียร์,ทูพีเอ็ม,ชายนี,บีสต์ และ อินฟินิต ความนิยมของบอยกรุปเกาหลียังเพิ่มขึ้นเรื่อยๆจนเกิดฮันรยู เวฟครั้งที่สอง และการเกิดขึ้นของบอยกรุป เช่น เอ็กโซ,บีทีเอส ในปี พ.ศ.2555 และ 2556 ที่เป็นการเปิดตัวรุ่นที่ 3และเปิดตัวต่อมวลมหาชนทั่วโลก โดยเฉพาะบีทีเอสที่ได้รับความนิยมจากฝั่งตะวันตกเป็นอย่างมาก สามารถครองอันดับหนึ่งในบิลบอร์ดชาร์ตและได้ร่วมงานศิลปินระดับโลก เช่น นิกกี มินาจ,โคลด์เพลย์ และ ฮาลซีย์ และวงอื่นๆที่ได้รับความนิยม ที่เปิดตัวในปี 2555 เป็นต้นไป เช่น เซเวนทีน,เอ็นซีที,วอนนาวัน,ทีบายที,สเตรย์คิดส์ และ เอนไฮเพน เป็นกลุ่มที่สร้างเสน่ห์ให้กับบอยกรุปเคป็อปและได้รับความนิยมอย่างกว้างขว้าง
รุ่นที่ 1 (พ.ศ. 2535–2545).
ในช่วงต้นพ.ศ.2533 มีเพียงศิลปินเดี่ยวที่ทำเพลงแบบทรอต ต่อมาในพ.ศ. 2535 เพลงเกาหลีใต้เริ่มได้รับอิทธิพลจากเพลงแนวฮิปฮอป ด้วยการเดบิวต์ของซอแทจีแอนด์บอยส์ที่มีการเริ่มใช้ภาษาอังกฤษในเพลงของพวกเขา จนกระทั้งผู้ก่อตั้งเอสเอ็มเอนเตอร์เทนเมนต์ อี ซู-มัน ได้สร้างบอยกรุปเช่น เอช.โอ.ที และ ชินฮวา ที่สร้างกระแสฮันรยู บอยกรุปกลุ่มแรกๆเริ่มขึ้นหลังจากการเปิดตัวของเอช.โอ.ทีในปี พ.ศ. 2539 รวมถึงกลุ่มไอดอลที่เดบิวต์ในปีพ.ศ. 2540 ถึง ปีพ.ศ. 2545
รุ่นที่ 2 (พ.ศ. 2546–2554).
ในขณะที่บอยกรุปรุ่นแรกเริ่มยุบวงไปในช่วงต้นปีพ.ศ. 2543 เพลงแนวบัลลาดและอาร์แอนด์บีเริ่มกลับมาได้รับความนิยมอีกครั้ง ตั้งแต่ปีพ.ศ. 2546 ศิลปินที่โด่งดัง เช่น เอสจี วอนนาบี,ฮวีซอง และบัซ
รุ่นที่ 3 (พ.ศ. 2555–กลางปี 2560).
เคป็อปเริ่มได้รับการฟื้นฟูในรุ่นที่ 3 ที่เติบโตในยุคดิจิทัลและกระแสสังคมและโลกาวิวัฒน์ ในยุคนี้รายการเซอร์ไวเวิลเริ่มได้รับความนิยมและมีการแข่งขันเพิ่มมากขี้น รวมถึงบอยกรุปที่เดบิวต์ในช่วงปี พ.ศ. 2555 ถึงกลางปีพ.ศ. 2560 ด้วยเช่นกัน
รุ่นที่ 4 (ปลายปีพ.ศ. 2560-ปัจจุบัน).
ในรุ่นนี้ต้องเผชิญหน้ากับปัญหาหลายอย่าง เช่น โรคระบาดโควิด-19 ปัญหาทางด้านเศรษฐกิจ และการจัดทำคอนเสิร์ตเสมือนจริงแทน และในรุ่นนี้ก็เป็นการบุกเบิกการประชาสัมพันธ์ที่หลายหลายขึ้นโดยเฉพาะช่องทางออนไลน์ที่มีการเคลื่อนไหวมากที่สุด
โชติวุฒิ ธนาคมานุสรณ์
โชติวุฒิ ธนาคมานุสรณ์ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรีครั้งแรกในปี 2552 สังกัดพรรคประชาธิปัตย์ ปัจจุบันสังกัดพรรคพลังประชารัฐ
โชติวุฒิ ธนาคมานุสรณ์ เกิดเมื่อวันที่ 26 มิถุนายน พ.ศ. 2526 ที่อำเภอเมืองสิงห์บุรี จังหวัดสิงห์บุรี สำเร็จการศึกษาระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ เขาเป็นน้องชายของ ชัยวุฒิ ธนาคมานุสรณ์
โชติวุฒิ ธนาคมานุสรณ์ เริ่มทำงานการเมืองกับพรรคประชาธิปัตย์ และได้ลงสมัครรับเลือกตั้งสมาชิกสภาผู้แทนราษฎรจังหวัดสิงห์บุรีครั้งแรก ในการเลือกตั้งสมาชิกสภาผู้แทนราษฎรจังหวัดสิงห์บุรีแทนตำแหน่งที่ว่าง เนื่องจากชัยวุฒิ ธนาคมานุสรณ์ ส.ส.สิงห์บุรี สังกัดพรรคชาติไทย ถูกตัดสิทธิ์ทางการเมือง 5 ปี จากการเป็นกรรมการบริหารพรรคชาติไทยในคดียุบพรรคการเมือง พ.ศ. 2551
ต่อมาในปี 2554 ลงสมัครรับเลือกตั้งแข่งขันกับสุรสาล ผาสุข จากพรรคเพื่อไทย ผลปรากฎว่านายสุรสาล ได้คะแนนเป็นลำดับที่ 1 ได้ 59,640 คะแนน ส่วนนายโชติวุฒิ ได้ลำดับที่ 2 ได้ 39,889 คะแนน เป็นการสอบตกครั้งแรก ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งอีกครั้ง ในสังกัดพรรคพลังประชารัฐ และได้รับเลือกตั้งเป็น ส.ส.สมัยที่ 2 เอาชนะนายสุรสาล ผาสุข จากพรรคเพื่อไทยคู่แข่งเดิมไปได้
เอดิต แครซง
เอดิต แครซง (; เกิด 27 มกราคม ค.ศ. 1934) เป็นนักเศรษฐศาสตร์และนักการเมืองชาวฝรั่งเศส เคยดำรงตำแหน่งนายกรัฐมนตรีฝรั่งเศสในช่วงระหว่าง พ.ศ. 2534–2535
แครซงเคยเป็นสมาชิกสภายุโรปในช่วงระหว่าง พ.ศ. 2522–2524 แล้วชนะการเลือกตั้งสมาชิกสมัชชาแห่งชาติในเขตเลือกตั้งที่ 2 ของจังหวัดเวียนในเดือนกรกฎาคม พ.ศ. 2524 หลังจากนั้นเป็นรัฐมนตรีว่าการกระทรวงการเกษตรในเดือนพฤษภาคม พ.ศ. 2524 ในรัฐบาลชุดแรกของนายกรัฐมนตรีปีแยร์ โมรัว ภายใต้ประธานาธิบดีฟร็องซัว มีแตร็อง แล้วเป็นรัฐมนตรีว่าการกระทรวงการค้าต่างประเทศและการท่องเที่ยวในเดือนมีนาคม พ.ศ. 2526 จากนั้นได้รับตำแหน่งรัฐมนตรีว่าการกระทรวงการพัฒนาอุตสาหกรรมและการค้าต่างประเทศในเดือนกรกฎาคม พ.ศ. 2527 ในรัฐบาลของนายกรัฐมนตรีโลร็อง ฟาบียุส
ต่อมาใน พ.ศ. 2529 เธอชนะการเลือกตั้งสมาชิกสมัชชาแห่งชาติในจังหวัดเวียน แล้วได้รับเลือกอีกครั้งใน พ.ศ. 2531 ในเขตเลือกตั้งที่ 4 ของจังหวัดเวียน ก่อนที่จะเข้ารับตำแหน่งรัฐมนตรีว่าการกระทรวงกิจการยุโรปในรัฐบาลชุดแรกและชุดที่ 2 ของนายกรัฐมนตรีมีแชล รอการ์
ใน พ.ศ. 2534 มีแตร็องได้แต่งตั้งแครซงเป็นหัวหน้ารัฐบาลต่อจากรอการ์ แครซงเป็นผู้หญิงคนแรกที่ได้รับการแต่งตั้งเป็นนายกรัฐมนตรี แต่เธอเสียคะแนนนิยมอย่างรวดเร็วและถูกบังคับให้ลาออกจากตำแหน่งในเดือนเมษายน พ.ศ. 2535 หลังจากได้รับการแต่งตั้งไม่ถึงหนึ่งปี
วอลเลย์บอลเนชันส์ลีก
วอลเลย์บอลเนชันส์ลีก  อาจหมายถึง
FIVB Volleyball Nations League
ลูเกีย
ลูเกีย  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยชูโด ทาเกชิ และออกแบบโดยเคน ซุงิโมะริ
เมซีเย 13
เมซีเย 13 (รู้จักกันดีในชื่อ กระจุกดาวเฮอร์คิวลีส หรือ เอ็ม 13 หรือ เอ็นจีซี 6205) เป็นกระจุกดาวทรงกลมที่ตั้งอยู่ในกลุ่มดาวเฮอร์คิวลีส
ถูกค้นพบโดย เอ็ดมันด์ แฮลลีย์ ในปี ค.ศ. 1714 แล้ว ชาร์ล เมซีเย บันทึกวัตถุนี้ในวันที่ 1 มกราคม ค.ศ. 1764 ถ้าอยู่ไกลเมืองและมีท้องฟ้าใสก็มองเห็น เอ็ม 13 ได้ด้วยตาเปล่าแล้ว เอ็ม 13 ดูเป็นเนบิวลาในกล้องสองตาหรือกล้องโทรทรรศน์ ต้องการกล้องโทรทรรศน์ใหญ่(ไม่น้อยกว่า 4 นิ้ว) เพื่อได้เห็นดาวฤกษ์ถายในวัตถุนี้ เอ็ม 13 มีขนาดความส่องสว่างปรากฏ 5.8 แล้วมีขนาดเส้นผ่าศูนย์กลางประมาณ 23 arcminutes วัตถุ เอ็นจีซี 6207 (อังกฤษ: NGC 6207) และ ไอซี 4617 (อังกฤษ: IC 4617) ตั้งอยู่ใกล้กับ เอ็ม 13
เอ็ม 13 มีขนาดเส้นผ่าศูนย์กลางประมาณ 145 ปีแสงและมีดาวสมาชิกมากกว่า 100 ล้านดวง ดาวสมาชิกสว่างที่สุดชื่อ V11 (รู้จักกันดีในชื่อ V1554 Herculis) เป็นดาวยักษ์แดงและมีขนาดความส่องสว่างปรากฏ 11.95 เอ็ม 13 ตั้งอยู่ห่างจากโลกประมาณ 22,200 ถึง 25,000 ล้านปีแสง นักดาราศาสตร์มองเห็นดาวฤกษ์ภายในวัตถุนี้ครั้งแรกในปี ค.ศ. 1779 เอ็ม 13 มีดาวแปลกพวกสีน้ำเงินที่เป็นเรื่องน่าสนใจให้นักดาราศาสตร์
ดาวฤกษ์ V63 และ V64 เป็นดาวแปรแสงสมาชิกที่ถูกค้นพบในเมษายน ค.ศ. 2021 และมีนาคม ค.ศ. 2022
ข้อความอาเรซีโบ.
วันที่ 16 พฤศจิกายน ค.ศ. 1974 นักดาราศาสตร์ส่งข้อความคลื่นวิทยุชื่อข้อความอาเรซีโบ (อังกฤษ: Arecibo message) ไปที่ เอ็ม 13 ข้อความอาเรซีโบมีความรู้เกียวกับโลกของเรา
บาร์เรียด
บาร์เรียด  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยเคน ซุงิโมะริ
มาเนเน
Anata no Ban Desu
สิทธิมนุษยชนในประเทศรัสเซีย
สิทธิมนุษยชนในประเทศรัสเซีย มักถูกวิพากษ์วิจารณ์จากองค์กรระหว่างประเทศและสื่ออิสระในประเทศ การละเมิดที่อ้างถึงบ่อยที่สุดบางส่วน มีได้แก่ การเสียชีวิตขณะถูกควบคุมตัว การใช้การทรมานอย่างกว้างขวางและเป็นระบบโดยกองกำลังรักษาความปลอดภัยและผู้คุม พิธีซ้อม (ที่รู้จักกันในชื่อ "dedevshchina" แปลว่า "ช่วงสมัยของคุณปู่") ในกองทัพรัสเซีย การละเมิดสิทธิเด็กในวงกว้าง ความรุนแรงและการเลือกปฏิบัติต่อชนกลุ่มน้อย และการสังหารนักข่าว
ในฐานะที่เป็นรัฐสืบทอดของสหภาพโซเวียต สหพันธรัฐรัสเซียยังคงผูกพันในข้อตกลงด้านสิทธิมนุษยชนแบบเดียวกันกับที่ลงนามและให้สัตยาบันโดยรัฐสืบทอดก่อนหน้านี้ เช่น กติการะหว่างประเทศว่าด้วยสิทธิพลเมืองและสิทธิทางการเมือง ตลอดจนสิทธิทางเศรษฐกิจ สังคม และวัฒนธรรม ในช่วงปลายคริสต์ทศวรรษ 1990 รัสเซียยังได้ให้สัตยาบันอนุสัญญายุโรปว่าด้วยสิทธิมนุษยชน (โดยมีข้อจำกัด) และตั้งแต่ ค.ศ. 1998 เป็นต้นมา ศาลสิทธิมนุษยชนแห่งยุโรปในสทราซบูร์ก็กลายเป็นศาลอุทธรณ์สุดท้ายสำหรับพลเมืองรัสเซียจากระบบยุติธรรมระดับชาติของตน ตามบทที่ 1 มาตรา 15 ของรัฐธรรมนูญ ค.ศ. 1993 รูปลักษณ์ของกฎหมายระหว่างประเทศเหล่านี้มีความสำคัญเหนือกว่ากฎหมายของรัฐบาลกลางแห่งชาติ อย่างไรก็ตาม ตั้งแต่สมัยที่ 2 ของประธานาธิบดีวลาดีมีร์ ปูติน (ค.ศ. 2004-2008) เป็นต้นมา มีรายงานการละเมิดสิทธิมนุษยชนเพิ่มมากขึ้น
นับตั้งแต่การเลือกตั้งสภาดูมารัฐใน ค.ศ. 2011 และปูตินกลับมาเป็นประธานาธิบดีอีกครั้งในฤดูใบไม้ผลิ ค.ศ. 2012 ได้มีการโจมตีทางกฎหมายเกี่ยวกับสิทธิระหว่างประเทศและสิทธิตามรัฐธรรมนูญหลายประการ เช่น มาตรา 20 (เสรีภาพในการชุมนุมและการสมาคม) ของปฏิญญาสากลว่าด้วยสิทธิมนุษยชน ซึ่งมีอยู่ในมาตรา 30 และ 31 ของรัฐธรรมนูญแห่งสหพันธรัฐรัสเซีย (ค.ศ. 1993) กฎหมายได้รับการอนุมัติในเดือนธันวาคม 2015 ซึ่งให้สิทธิ์ศาลรัฐธรรมนูญในการตัดสินใจว่ารัสเซียสามารถบังคับใช้หรือเพิกเฉยต่อมติจากหน่วยงานระหว่างรัฐบาล เช่น ศาลสิทธิมนุษยชนแห่งยุโรปได้หรือไม่
ในฐานะอดีตสมาชิกของสภายุโรปและผู้ลงนามในอนุสัญญายุโรปว่าด้วยสิทธิมนุษยชน รัสเซียมีพันธกรณีระหว่างประเทศที่เกี่ยวข้องกับประเด็นสิทธิมนุษยชน ในบทนำของรายงานสถานการณ์ในรัสเซียใน ค.ศ. 2004 กรรมาธิการสิทธิมนุษยชนแห่งสภายุโรประบุว่า "ความเปลี่ยนแปลงครั้งใหญ่นับตั้งแต่การล่มสลายของสหภาพโซเวียตไม่อาจปฏิเสธได้"
Human rights in Russia
Go, Dog. Go! (TV series)
เอล ชาโว เดล โอโช
เอล ชาโว เดล โอโช  เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่องและลาส เอสเตรลลาส ในวันที่ 26 กุมภาพันธ์ 1973 และจบลงในวันที่ 7 มกราคม 1980
อีวูดพาร์ก
แจ็ค วอล์กเกอร์
อันเจโล โมรีออนโด
อันเจโล โมรีออนโด (; 6 มิถุนายน 1851 – 31 พฤษภาคม 1914) เป็นนักประดิษฐ์ชาวอิตาลี ถือกันว่าเป็นผู้จดทะเบียนสิทธิบัตรที่เก่าแก่ที่สุดสำหรับเครื่องทำกาแฟเอสเปรสโซ เมื่อปี 1884
โมรีออนโดเกิดในครอบครัวนักธุรกิจ ในฐานะนักธุรกิจ เขายังเคยเข้าซื้อกิจการของ "Grand-Hotel Ligure" ในย่านใจกลางของ "Piazza Carlo Felice" และ "American Bar" ใน "Galleria Nazionale" ใน Via Roma
เครื่องทำเอสเปรสโซเครื่องแรก.
โมรีออนโดนำเสนอสิ่งประดิษฐ์ของเขาในเทศกาลเจเนรัลเอ็กซ์โปตูริน (General Expo of Turin) ในปี 1884 และได้รับรางวัลเหรียญทองแดง เครื่องทำเอสเปรสโซของเขาสร้างขึ้นจริงโดยวิศวกรชื่อ Martina
สิทธิบัตรได้รับการอัปเดตเพิ่มเติมในวันที่ 20 พฤศจิกายน 1884 และได้รับการขึ้นทะเบียนสิทธิบัตรสากลหลังขึ้นจดทะเบียนในปารีสเมื่อ 23 ตุลาคม 1885 นับจากนั้น โมรีออนโดยังคงพัฒนาสิ่งประดิษฐ์ของเขาอยู่เรื่อย ๆ โดยทุกการปรับแต่งของเขาก็นำไปจดสิทธิบัตรใหม่ต่อ
โมรีออนโดไม่เคยนำสิ่งประดิษฐ์ของเขาไปสู่การผลิตในระดับอุตสาหกรรม มีเพียงเครื่องที่สร้างขึ้นเองด้วยมือไม่กี่เครื่องเท่านั้น
นักประวัติศาสตร์ผู้เขียนเกี่ยวกับประวัติศาสตร์กาแฟ เอียน เบิร์นสเตน (Ian Bersten) อ้างว่าเป็นนักวิชาการคนแรกที่ค้นพบสิทธิบัตรของโมรีออนโดยเบิร์นสเตนบรรยายถึงสิ่งประดิษฐ์นี้ว่าเป็น "เครื่องจักรสำหรับบาร์ สัญชาติอิตาลี เครื่องแรก ทำงานโดยควบคุมไอน้ำและน้ำขาเข้าแยกกันผ่านทางกาแฟ" ("the first Italian bar machine that controlled the supply of steam and water separately through the coffee") และถือให้โมรีออนโดเป็น "หนึ่งในผู้ประดิษฐ์คนแรก ๆ ของเครื่องทำเอสเปรสโซ"
Angelo Moriondo
เอล ชาโว แอนิมาโด
เอล ชาโว แอนิมาโด  เป็นการ์ตูนทีวีแอนิเมชันของประเทศเม็กซิโก ออกอากาศทางช่อง และลาส เอสเตรลลาส สร้างโดย โรแบร์โต โกเมซ โบลัญโญส ฉายตอนแรกเมื่อวันที่ 21 ตุลาคม 2006 ถึงวันที่ 6 มิถุนายน 2014
ผู้เล่นในฟุตบอลเอเชียเยาวชนอายุไม่เกิน 23 ปี 2022
ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในฟุตบอลเอเชียเยาวชนอายุไม่เกิน 23 ปี 2022 รายการนี้จะจัดขึ้นระหว่างวันที่ 1-19 มิถุนายน พ.ศ. 2565 ในประเทศอุซเบกิสถาน มันเป็นการแข่งขันกลุ่มอายุไม่เกิน 23 ปี ครั้งที่สามที่จัดขึ้นโดยสมาพันธ์ฟุตบอลเอเชีย เนื่องจากรายการไม่ได้ถูกจัดขึ้นระหว่างปฏิทินการแข่งขันนานาชาติฟีฟ่า สโมสรฟุตบอลไม่จำเป็นที่จะต้องปล่อยตัวผู้เล่น
รายชื่อผู้เล่น กลุ่ม เอ รอบสุดท้ายได้ประกาศโดยเอเอฟซีเมื่อวันที่ 26 พฤษภาคม ค.ศ. 2022.
ผู้ฝึก: Timur Kapadze
รายชื่อ 23 คนสุดท้ายได้ประกาศเมื่อวันที่ 21 พฤษภาคม ค.ศ. 2022.
ผู้ฝึก: Mehdi Mahdavikia
รายชื่อ 23 คนสุดท้ายได้ประกาศเมื่อวันที่ 23 พฤษภาคม ค.ศ. 2022.
ผู้ฝึก: Nicolás Córdova
ผู้ฝึก: Ahmet Agamyradow
รายชื่อผู้เล่น กลุ่ม บี รอบสุดท้ายได้ประกาศโดยเอเอฟซีเมื่อวันที่ 27 พฤษภาคม ค.ศ. 2022.
รายชื่อ 23 คนสุดท้ายได้ประกาศเมื่อวันที่ 18 พฤษภาคม ค.ศ. 2022.
ผู้ฝึก: Tony Vidmar
จอร์แดน.
รายชื่อ 23 คนสุดท้ายได้ประกาศเมื่อวันที่ 16 พฤษภาคม ค.ศ. 2022.
ผู้ฝึก: Ahmad Hayel
ผู้ฝึก: Miroslav Soukup
ผู้ฝึก: Abdulaziz Hamada
รายชื่อผู้เล่น กลุ่ม ซี รอบสุดท้ายได้ประกาศโดยเอเอฟซีเมื่อวันที่ 27 พฤษภาคม ค.ศ. 2022.
รายชื่อผู้เล่นรอบสุดท้ายได้ประกาศเมื่อวันที่ 16 พฤษภาคม ค.ศ. 2022. ในวันที่ 27 พฤษภาคม, Um Won-sang ถูกแทนที่โดย Yang Hyun-jun, as the former got a callup from the senior national team.
ผู้ฝึก: Hwang Sun-hong
รายชื่อผู้เล่น 23 คนเบื้องต้นได้ประกาศเมื่อวันที่ 26 พฤษภาคม ค.ศ. 2022.
ผู้ฝึก: วรวุฒิ ศรีมะฆะ
รายชื่อผู้เล่น 25 คนเบื้องต้นได้ประกาศเมื่อวันที่ 23 พฤษภาคม ค.ศ. 2022. รายชื่อ 23 คนสุดท้ายได้ประกาศเมื่อวันที่ 1 มิถุนายน ค.ศ. 2022.
ผู้ฝึก: Gong Oh-kyun
รายชื่อผู้เล่นรอบสุดท้ายได้ประกาศเมื่อวันที่ 28 พฤษภาคม ค.ศ. 2022.
ผู้ฝึก: Brad Maloney
รายชื่อผู้เล่น กลุ่ม ดี สุดท้ายได้ประกาศโดยเอเอฟซีเมื่อวันที่ 29 พฤษภาคม ค.ศ. 2022.
รายชื่อ 23 คนสุดท้ายได้ประกาศเมื่อวันที่ 26 พฤษภาคม ค.ศ. 2022. On 31 May, Muhannad Al-Shanqeeti and Musab Al-Juwayr withdrew from the squad due to injury and were replaced by Saad Yaslam and Ahmed Al-Ghamdi.
ผู้ฝึก: Saad Al-Shehri
รายชื่อ 23 คนสุดท้ายได้ประกาศเมื่อวันที่ 30 พฤษภาคม ค.ศ. 2022.
ผู้ฝึก: Denis Silva Puig
รายชื่อผู้เล่น 21 คนได้ประกาศเมื่อวันที่ 24 พฤษภาคม ค.ศ. 2022. Yutaro Oda was ruled out of the squad after picking up an injury, และในวันที่ 27−28 พฤษภาคม ค.ศ. 2022, Sato, Nakashima, และ Yamada, ได้ถูกเรียกตัวกลับสู่แทนที่เขา, และจากนั้น, เสร็จสมบูรณ์กับรายชื่อผู้เล่น 23 คน. ในวันที่ 29 พฤษภาคม ค.ศ. 2022, Ryuya Nishio ถูกตัดออกไปด้วยอาการบาดเจ็บ, และถูกแทนที่โดย Kimura.
ผู้ฝึก: Go Oiwa
ผู้ฝึก: Aslidin Khabibulloev
24 เจแปน
24 เจแปน หรือ หน่วยระห่ำ ดับแผนทรชน (; มักเขียน 24 JAPAN) เป็นละครโทรทัศน์ญี่ปุ่นระทึกขวัญ ที่ดัดแปลงมาจากละครชุดทางโทรทัศน์อเมริกัน"24 ชั่วโมงอันตราย" ของสถานีโทรทัศน์ฟ็อกซ์ ออกอากาศทางสถานีโทรทัศน์ทีวีอาซาฮิ ตั้งแต่วันที่ 9 ตุลาคม ค.ศ. 2020 จนถึง 26 มีนาคม ค.ศ. 2021 สร้างโดยโจเอล เซอร์โนว์ และ โรเบิร์ต โคชราน นำแสดงโดย โทชิอากิ คาราซาวะ นอกจากนี้"24 เจแปน" ยังเป็นละครโทรทัศน์เพื่อการเฉลิมฉลองครบรอบ 60 ปีของการก่อตั้งทีวีอาซาฮิ
"24 เจแปน" ให้ความสนใจกับ เก็มบะ ชิโด เจ้าหน้าที่หน่วยต่อต้านการก่อการร้ายที่ตั้งอยู่ในโตเกียว ครอบครัวของเขา และเนื้อเรื่องที่เกี่ยวข้องกับการลอบสังหารอูราระ อาซากูระ ผู้ที่ถูกกำหนดให้เป็นนายกรัฐมนตรีหญิงคนแรกของประเทศญี่ปุ่น ผู้ชมบางคนรู้สึกว่าโดยภาพรวมของเนื้อเรื่อง "24 เจแปน" นั้นดำเนินช้ากว่าละครชุดต้นฉบับที่ดำเนินไปด้วยความรวดเร็ว "24 เจแปน" ดำเนินเรื่องคล้ายกับฤดูกาลที่ 1 ของ"24 ชั่วโมงอันตราย" แต่มีเทคโนโลยีที่ทันสมัยกว่า
เอมี่ คันดะ ผู้อำนวยการผลิตของทีวีอาซาฮิ กล่าวว่า ทเวนตีเซนจูรีฟอกซ์ บริษัทที่ถือลิขสิทธิ์ต้นฉบับนั้นอนุญาตให้มีการผลิต"24 เจแปน" ขึ้นหลังการเจรจา 4 ถึง 5 ปี เพื่อขอลิขสิทธิ์ การผลิตจึงเกิดขึ้นได้ตามหลักพื้นฐานที่จะต้องมี 24 ตอนและจะถูกแบ่งออกเป็น 2 ฤดูกาล ซึ่งแตกต่างจากจากวิธีการออกอากาศของละครโทรทัศน์ญี่ปุ่นโดยปกติ
"24 เจแปน" ผลิตโดยโททัลมีเดียคอมมูนิเคชันสำหรับการออกอากาศทางทีวีอาซาฮิ และเขียนโดยชูเก นางาซากะ ระหว่างการผลิตนั้นเกิดปัญหาด้านการดัดแปลงให้เข้ากับญี่ปุ่น เช่น การใช้ปืนโดยหน่วยงานที่ไม่ใช่ตำรวจ และการเปลี่ยนแปลงภายในครอบครัวของอูราระ อาซากูระ ได้รับความสนใจเป็นอย่างมาก ผู้อำนวยการผลิตทราบถึงปัญหาดังกล่าว แต่อย่างไรก็ตามละครชุดดั้งเดิมยังคงเป็นที่สนใจมากกว่าในประเทศญี่ปุ่น และการดัดแปลงเนื้อเรื่องให้เข้ากับองค์ประกอบความเป็นญี่ปุ่นอาจได้รับการวิจารณ์
ก่อนการออกอากาศของ"24 เจแปน" ข้อกังขาโดยสาธารณชนเกี่ยวกับความเป็นไปได้ของญี่ปุ่นในการดัดแปลงแนวคิดของ"24 ชั่วโมงอันตราย" ข้อกังวลส่วนใหญ่ที่ได้รับการพูดถึงโดยนักวิจารณ์คนหนึ่งกล่าวว่า ประเภทของความรุนแรงที่เกี่ยวข้องกับอาวุธปืนและการก่อการร้ายที่แสดงให้เห็นในละครชุดดั้งเดิมนั้นอาจไม่สมจริงในองค์ประกอบความเป็นญี่ปุ่น เพราะการก่อการร้ายครั้งใหญ่ ๆ ไม่ได้เกิดขึ้นอีกนับตั้งแต่การโจมตีซับเวย์โตเกียวด้วยซารินในวันที่ 20 มีนาคม ค.ศ. 1995 นอกจากนี้ยังมีข้อกังวลที่ว่า คาราซาวะนั้นอาจไม่ใช่ตัวเลือกที่ดีที่สุดในการเติมเต็มบทบาทของเก็มบะ ชิโด เนื่องจากความแตกต่างในด้านของอายุระหว่างเขาและคีเฟอร์ ซูเธอร์แลนด์ ในวันที่มีการถ่ายทำ"24 ชั่วโมงอันตราย" ในปี 2001 (คาราซาวะอายุ 57 ปีในวันถ่ายทำ ขณะที่ซูเธอร์แลนด์อายุ 34 ปีเมื่อเขาเริ่มแสดงละครชุดดังกล่าว)
ทางหลวงชนบท สห.3026
ทางหลวงชนบท สห.3026 สายแยกทางหลวงหมายเลข 311 (กม.ที่ 27+960) - แยกทางหลวงหมายเลข 3030 (กม.ที่ 1+000) หรือ ถนนวีรชน เป็นทางหลวงชนบทในจังหวัดสิงห์บุรี มีระยะทางทางตลอดทั้งสาย 5.6 กิโลเมตร เป็นถนนขนาด 4-6 ช่องจราจรไป-กลับ ตลอดทั้งสาย โดยถนนสายนี้เริ่มต้นที่แยกม่วงหมู่ ตัดกับทางหลวงแผ่นดินหมายเลข 311 ในตำบลม่วงหมู่ อำเภอเมืองสิงห์บุรี ไปทางทิศตะวันตก ข้ามแม่น้ำเจ้าพระยา ผ่านแยกวัดสว่างอารมณ์ ตัดกับทางหลวงแผ่นดินหมายเลข 309 และผ่านทางแยกสาธารณสุข ตัดกับทางหลวงแผ่นดินหมายเลข 3032 และสิ้นสุดที่ทางแยกวีรชน ตัดกับทางหลวงแผ่นดินหมายเลข 369 และทางหลวงแผ่นดินหมายเลข 3030 โดยเป็นเส้นทางในความรับผิดชอบของแขวงทางหลวงชนบทสิงห์บุรี
สีสุวัตถิ์ กุสุมะ นารีรัตนา
นักองค์มะจะ สีสุวัตถิ์ กุสุมะ นารีรัตนา (เขมร: "ស៊ីសុវតិ្ថ កុសុម៉ា ណារីរតនា") พระธิดาในพระองค์เจ้าสีสุวัตถิ์ ดวงสาราวัณ กับพระองค์เจ้านโรดม รังสี จันทร์ดารา เจ้าหญิงสีสุวัตถิ์ กุสุมะ นารีรัตนาทรงเป็นพระนัดดาในเจ้านโรดม จันทรังสี เป็นพระนัดดาใน พระบาทสมเด็จพระนโรดม สุรามฤต และทรงเป็นพระปนัดดาใน พระบาทสมเด็จพระสีสุวัตถิ์ มุนีวงศ์ และทรงสืบเชื้อสายมาจากทั้งสองสายราชสกุลคือ ราชสกุลนโรดม (ทางพระมารดา) และ ราชสกุลสีสุวัตถิ์ (ทางพระบิดา)
เจ้าหญิงสีสุวัตถิ์ กุสุมะ นารีรัตนา ทรงโปรดในการกุศล และเสด็จบำเพ็ญกุศลเป็นการส่วนพระองค์ทั้งในประเทศกัมพูชา และประเทศไทยบ่อยครั้ง และมีข่าวว่าพระองค์ทรงเป็นเจ้าหญิงตัวปลอมและเป็นผู้แอบอ้างเป็นบุคคลชั้นสูง เพราะมีพระนามคล้ายกับ สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา (สีสุวัตถิ์ กุสุมะ) พระมารดาในพระบาทสมเด็จพระนโรดม สีหนุ ซึ่งสิ้นพระชนม์ไปแล้ว
วายจีเอ็มเอ็ม
บริษัท วายจีเอ็มเอ็ม จำกัด  เป็นบริษัทค่ายเพลงไทยที่เกิดจากการร่วมทุนกันของสองค่ายเพลงคือ จีเอ็มเอ็ม แกรมมี่ของไทย และวายจีเอนเตอร์เทนเมนต์ของเกาหลีใต้ โดยได้จดทะเบียนต่อกรมพัฒนาธุรกิจการค้า เมื่อวันที่ 8 เมษายน พ.ศ. 2564 ด้วยทุนจดทะเบียน 200 ล้านบาท สำนักงานของบริษัทตั้งอยู่ที่อาคารจีเอ็มเอ็ม แกรมมี่ เพลส ถนนอโศกมนตรี แขวงคลองเตยเหนือ เขตวัฒนา กรุงเทพมหานคร มีผู้แทนจากจีเอ็มเอ็มแกรมมี่ และวายจี ฝ่ายละ 3 คนเป็นกรรมการ โดยทางจีเอ็มเอ็ม แกรมมี่ ถือหุ้นใหญ่ 51% ส่วนวายจี ถือหุ้น 49%
วายจีเอ็มเอ็มมีวัตถุประสงค์เพื่อพัฒนาศิลปินระดับโลกแบบครบวงจร นอกจากนี้ยังเพื่อจัดคอนเสิร์ต ละครเวที การแสดงต่าง ๆ หลังจากนั้นในวันที่ 27 กันยายน พ.ศ. 2564 ทางบริษัทก็ได้เปิดรับออดิชั่นศิลปินไอดอลเป็นครั้งแรก ต่อมาวันที่ 21 มีนาคม พ.ศ. 2565 ทางค่ายก็ได้เปิดโปรเจ็กต์ใหญ่ในชื่อ "YG”MM Boy Audition 2022"
ศาสนาเท็นริเกียว
วัดพระงาม (จังหวัดตรัง)
วัดพระงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเมืองตรัง จังหวัดตรัง มีที่ดินตั้งวัด เนื้อที่ 7 ไร่ 1 งาน 8 ตารางวา
มีตำนานกล่าวว่านางเลือดขาวเป็นผู้สร้างวัดพระงามในพุทธศตวรรษที่ 15 (พ.ศ. 1493) ยุคสุโขทัย แต่หลักฐานที่ค้นพบจาก โบราณสถานและโบราณวัตถุบระบุว่า อยู่ในพุทธศตวรรษที่ 19–20 (พ.ศ. 1800) ยุคอยุธยาตอนต้น เมื่อสร้างวัดยังได้สร้างพระพุทธรูปไว้ในคราวเดียวกันกับที่สร้างวัดพระศรีสรรเพชญ์พุทธสิหิงค์ คือ "พระงาม" เป็นพระพุทธรูปปูนปั้นปางมารวิชัย มีลักษณะพิเศษคือ นิ้วพระหัตถ์ซ้ายมีหกนิ้ว มีพระพักตร์งามคล้ายหน้าผู้หญิง เรียกว่า "พระพุทธรูปแบบหน้านาง" จีงเรียกกันว่า "พระงาม"
หนังสือ "พระกัลปนาวัดหัวเมืองพัทลุง" ระบุว่าแต่เดิมเป็นวัดร้างมาหลายครั้ง "มีพระมหาเถรสวรรค์ เป็นเจ้าอธิการวัด และหมื่นศรีศาสนาเป็นนายประเพณี มีข้าพระ 5 หัวงาน นางแมะหัวงาน 1 นางดำหัวงาน 1 นางคำทองหัวงาน 1 นางหงส์หัวงาน 1 นางแก้วหัวงาน 1 วัด" สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2224 ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2554
รายชื่อหน่วยรบพิเศษของไทย
กองทัพบก.
กองทัพบก ประกอบด้วยหน่วยรบพิเศษดังนี้
หน่วยบัญชาการสงครามพิเศษ.
กรมทหารราบที่ 31 รักษาพระองค์.
กรมทหารราบที่ 31 รักษาพระองค์ เป็นหน่วยพร้อมรบเคลื่อนที่เร็วของกองทัพบก (อาร์ดีเอฟ)
กองทัพเรือ.
กองทัพเรือ ประกอบด้วยหน่วยรบพิเศษ ดังนี้
กองทัพอากาศ.
กองทัพอากาศ ประกอบด้วยหน่วยรบพิเศษ ดังนี้
สำนักงานตำรวจแห่งชาติ.
สำนักงานตำรวจแห่งชาติ ประกอบด้วยหน่วยปฏิบัติการพิเศษ ดังนี้
ศาสนาเทนริเกียว
พระนางเลือดขาว
พระนางเลือดขาว เป็นตำนานท้องถิ่นทางภาคใต้ของประเทศไทย ในแถบจังหวัดพัทลุง นครศรีธรรมราช ชุมพร สงขลา ตรัง และภูเก็ต โดยสำนวนจังหวัดพัทลุงนับเป็นสำนวนหลักที่แพร่หลายกว้างขวางมานาน ส่วนตำนานแม่เลือดขาวในเกาะลังกาวี เรียกว่า "มะห์สุหรี "
เรื่องราวของพระนางเลือดขาวเกิดขึ้นราว พ.ศ. 1790 ช่วงเวลาที่เกี่ยวเนื่องกับพุทธศาสนาเถรวาทที่ไปสืบมาจากลังกา พระนางเลือดขาวเป็นนบุตรีคหบดีมีอาชีพค้าขาย เป็นคนงามด้วยเบญจกัลยาณี คือ ผมงาม เนื้องาม ฟันงาม ผิวงาม และวัยงาม มีนิสัยโอบอ้อมอารี เลื่อมใสในพระพุทธศาสนา มีเลือดสีขาวแต่กำเนิด ภายหลังเป็นมเหสีเอกของพระเจ้าศรีธรรมาโศกราช มีตำแหน่งเป็นแม่อยู่หัว เมื่อเข้าวัยกลางคนก็ยังไม่มีโอรสธิดา จึงทูลลาออกจากตำแหน่งและสร้างบุญกุศลอุทิศบูรณปฏิสังขรณ์และสร้างวัดขึ้นมากมายทั่วเขตจังหวัดนครศรีธรรมราช ส่วนใหญ่จะสร้างทับลงในบริเวณที่เป็นเทวาลัยเก่าของศาสนาพราหมณ์
ตำนานในท้องถิ่นแต่ละที่แตกต่างกัน แต่ในบางจังหวัดก็มีความคล้ายกัน เช่น ที่จังหวัดตรังมีบางส่วนเกี่ยวข้องกับตํานานนางเลือดขาวจังหวัดพัทลุง หรือตำนานที่จังหวัดชุมพรบางส่วนจะเกี่ยวข้องกับตํานานจังหวัดนครศรีธรรมราชและจังหวัดพัทลุง โดยตํานานนางเลือดขาวที่เมืองตรังนั้นจะกล่าวถึงการที่พระยากุมารกับนางเลือดขาวได้สร้างวัดพระพุทธสิหิงค์และยังได้จําลองรูปพระพุทธสิหิงค์ไว้ที่วัด 1 องค์
ตำนานนางเลือดขาวที่ภูเก็ต พระนางเลือดขาวเป็นมเหสีของเจ้าเมืองหนึ่งแต่ถูกเสนาบดีใส่ร้ายว่ามีชู้กับมหาดเล็กจึงถูกให้ประหารชีวิต แม้จะแสดงความบริสุทธิ์อย่างไรก็ไม่เป็นผล พระนางจึงขอว่าก่อนตายขอเดินทางไปนมัสการพระบรมสารีริกธาตุที่ลังกา ระหว่างเดินทางพบอันตรายมากมายเกือบเอาชีวิตไม่รอด ในที่สุดกลับมาจากลังกาแล้วแวะภูเก็ต จึงได้สร้างวัดพระนางสร้าง
ขณะที่ตำนานมะห์สุหรี เรื่องราวเกิดราว พ.ศ. 2363 พระนางนับถือศาสนาอิสลาม มีพระสวามีเป็นโอรสเจ้าเมืองเกาะลังกาวี ถูกประหารชีวิตเมื่อ พ.ศ. 2362 สันนิษฐานว่าสำนวนที่เกาะลังกาวีนั้นน่าจะมีอิทธิพลจากเรื่องนางเลือดขาวในลุ่มน้ำทะเลสาบสงขลา ตรัง ปากพนัง ไปสร้างเรื่องใหม่ตามเงื่อนไขของสังคมวัฒนธรรมประเพณี
ตำนานมีทั้งการบอกเล่าแบบมุขปาฐะและการบันทึกเป็นลายลักษณ์อักษร โดยในส่วนการบันทึก เรียกชื่อหลายอย่าง เช่น เพลา, ตำรา หรือ พระตำรา ซึ่งรวบรวมไว้ในชื่ออย่างเป็นทางการว่า "พระตำราบรมราชูทิศเพื่อกัลปนา" มีการคัดลอกต่อ ๆ กันมาทำให้สำนวนแตกต่างกัน แล้วเก็บรักษาไว้ในชุมชนต่าง ๆ คนทั่วไปจะนำหนังสือเพลาหรือกัลปนาวัดมาอ่านโดยพละการไม่ได้ ผู้ที่อ่านได้คือผู้ที่ถือเพลาหรือผู้รักษาเพลาเท่านั้น การอ่านเพลา ผู้อ่านต้องนุ่งขาวห่มขาว เป็นผู้บริสุทธิ์อยู่ในศีลธรรม ในปัจจุบันยังคงมีการจัดพิธีสมโภชเพลา หรือ "สมโภชทวดเพลา" ในวันแรม 2 ค่ำ เดือน 6 ของทุกปี
สำนวนที่สำคัญ คือ "เพลานางเลือดขาว" จากวัดเขียนบางแก้ว ที่ถูกนำมาเขียนขึ้นใหม่ในพงศาวดารเมืองพัทลุง (ฉบับ พ.ศ. 2460) ต้นฉบับจากวัดเขียนบางแก้วนี้ สมเด็จพระเจ้าบรมวงศ์เธอ กรมพระยาดำรงราชานุภาพนำไปเก็บรักษาไว้ ณ หอสมุดวชิรญาณ หรือหอสมุดแห่งชาติในปัจจุบัน
สถานที่อันเกี่ยวข้องกับตำนาน.
ตำนานมีความเกี่ยวข้องกับชื่อบ้านนามเมือง สถานที่ทางศาสนา และสถานที่ทางธรรมชาติ เช่น เมืองพระเกิด เมืองพัทลุง เมืองนครศรีธรรมราช บ้านนาปะขอ บ้านพระเกิด ท่าศพ
ตำนานเล่าว่าทรงปฏิสังขรณ์และสร้างวัดมากมายทั่วทั้งจังหวัดนครศรีธรรมราชถึง 54 วัด กับในจังหวัดพัทลุง สงขลา ตรัง สตูล ภูเก็ต ชุมพรอีกถึง 23 วัด ได้แก่ วัดพระงาม วัดคูหาสวรรค์ วัดท้าวโคตร วัดแม่เจ้าอยู่หัว วัดเขาพระทอง วัดพระเกิด วัดถ้ำเขาแดง (วัดคูหาสันตยาราม) วัดสระมโนราห์ภูผาราม วัดนางตรา ในตำนานพระนางได้ทําการอัญเชิญพระบรมสารีริกธาตุมาบรรจุไว้ที่วัดเขียนบางแก้ว สร้างวัดพระพุทธสิหิงค์ วัดถ้ําพระพุทธ วัดพระเจดีย์งาม และที่วัดท่าคุระมีพระพุทธรูปจําลองเจ้าแม่อยู่หัว
อัลตรามารีน
อัลตรามารีน  เป็นรงควัตถุสีน้ำเงินเข้มซึ่งเดิมได้จากการบดแลพิสแลซูลีเป็นผง คำว่าอัลตรามารีนมาจากภาษาละติน "ultramarinus" หมายถึงโพ้นทะเลเนื่องจากพ่อค้าชาวอิตาลีนำเข้าสารสีนี้มาจากเหมืองในอัฟกานิสถานช่วงคริสต์ศตวรรษที่ 14–15 การใช้อัลตรามารีนเป็นชื่อสีในภาษาอังกฤษเป็นครั้งแรกในค.ศ. 1598
องค์ประกอบหลักของอัลตรามารีนคือแร่ซีโอไลต์ที่มีพอลิซัลไฟด์ปริมาณเล็กน้อย พบในแลพิสแลซูลีซึ่งเป็นองค์ประกอบหนึ่งของแร่ลาซูไรต์ อัลตรามารีนเป็นสีน้ำเงินคุณภาพดีที่สุดและราคาสูงที่สุดในสมัยฟื้นฟูศิลปวิทยา จิตรกรมักใช้ลงสีเสื้อคลุมพระแม่มารีย์เพื่อสื่อถึงความศักดิ์สิทธิ์และนอบน้อม และยังคงมีราคาสูงมากจนกระทั่งมีการคิดค้นสีน้ำเงินสังเคราะห์โดยฌ็อง-บาติสต์ กีเมต์ในค.ศ. 1826 และคริสทีอัน เมลินในค.ศ. 1828
การใช้ในงานศิลปะ.
อัลตรามารีนมาจากคำภาษาละตินกลาง "ultramarinus" แปลว่าโพ้นทะเลเนื่องจากนำเข้ามาจากทวีปเอเชียผ่านทางทะเล อัลตรามารีนเป็นรงควัตถุสีน้ำเงินที่ดีที่สุดและราคาสูงที่สุดในช่วงสมัยฟื้นฟูศิลปวิทยาเนื่องจากบดด้วยมือยากและมีเพียงแร่คุณภาพสูงสุดที่ให้สีน้ำเงินสด มีการปรับปรุงวิธีสกัดอัลตรามารีนในต้นคริสต์ศตวรรษที่ 13 ซึ่งบันทึกโดยเซนนิโน เซนนีนี จิตรกรชาวอิตาลีโดยนำสารพื้นผสมกับไข ยางไม้และน้ำมัน ก่อนห่อด้วยผ้าและนำไปนวดในสารละลายด่างเจือจางอย่างน้อยสามครั้ง ซึ่งในครั้งสุดท้ายจะได้สสารสีน้ำเงินจำนวนเล็กน้อย
จิตรกรใช้อัลตรามารีนอย่างแพร่หลายในคริสต์ศตวรรษที่ 14–15 เพื่อเสริมสีแดงชาดและทองในเอกสารตัวเขียนสีวิจิตรและจิตรกรรมแผง บางส่วนสงวนไว้ใช้เฉพาะกับเสื้อคลุมพระแม่มารีย์และพระกุมารเยซู บางครั้งศิลปินใช้อะซูไรต์ซึ่งมีราคาถูกกว่าแทนอัลตรามารีน แต่เมื่ออะซูไรต์ขาดตลาดในช่วงปลายคริสต์ศตวรรษที่ 16 ส่งผลให้ราคาอัลตรามารีนที่สูงอยู่แล้วยิ่งพุ่งสูงขึ้น
โยฮันเนิส เฟอร์เมร์ จิตรกรชาวดัตช์สมัยคริสต์ศตวรรษที่ 17 เป็นคนหนึ่งที่โดดเด่นในการใช้อัลตรามารีนในผลงาน เฟอร์เมร์ผสมอัลตรามารีนกับไวต์ลีดในการระบายสีผ้าโพกของหญิงสาวในภาพ "สาวใส่ต่างหูมุก" และใช้อัลตรามารีนกับกรีนเอิร์ธเพื่อระบายสีชุดหญิงสาวในภาพ "สตรีกำลังยืนอยู่ที่เวอร์จินัล"
ตำนานนางเลือดขาว
เอ็นบีเอ นัดชิงชนะเลิศ 2020